
[bookmark: _Hlk136102031][image: ]ถาม อะไรคือสัญญาณของวันกิยามะฮฺทั้งเล็กและใหญ่ ?
ตอบ สัญญาณของวันกิยามะฮฺและเครื่องหมายของมัน คือสิ่งที่จะเกิดขึ้นก่อนการเกิดวันกิยามะฮฺ และเป็นมันเป็นสิ่งบ่งชี้ถึงความ ใกล้เข้ามาของมัน โดยมีการจำแนก ออกเป็น สอง ประเภทคือสัญญาณเล็กและสัญญาณใหญ่

สัญญาณเล็ก โดยส่วนใหญ่แล้ว จะเกิดขึ้นในระยะเวลาที่ยาวนาน ก่อนจะถึงวันกิยามะฮฺ 
· ซึ่งส่วนหนึ่งเกิดขึ้นแล้วและได้สิ้นสุดลง และได้เกิดซ้ำแล้วซ้ำเล่า  
· อีกส่วน หนึ่ง กำลังเกิดขึ้น และยังคงดำเนินอยู่ และได้เกิดขึ้นอย่างต่อเนื่อง 
· อีกส่วน หนึ่ง คือสัญญาณที่ยังไม่เกิดขึ้นจนกระทั่งถึงปัจจุบัน แต่ทว่ามันจะเกิดขึ้นอย่างแน่นอน ดังเช่นที่ ท่านนบีผู้มีสัจจะได้เคยกล่าวเอาไว้
ส่วนสัญญาณใหญ่ คือสิ่งที่มีความยิ่งใหญ่ ซึ่งการเกิดขึ้นของมันบ่งชี้ถึงความใกล้เข้ามาของวันกิยามะฮฺ และเหลือระยะเวลา อันสั้นก่อนที่จะเกิด เหตุการณ์วันอันยิ่งใหญ่นั้น
สัญญาณวันสิ้นโลก ประเภทสัญญาณเล็ก นั้นมีหลายประการ ซึ่งแน่นอนได้มีรายงานหะดีษที่ถูกต้องอย่างมากมาย  กล่าวถึงเครื่องหมายดังกล่าว อย่างเช่น 
· การแต่งตั้งท่านนบี  
· การเสียชีวิตของท่าน 
· การพิชิตบัยตุลมักดิส 
· โรคระบาดใหญ่ในอัมวาส (ซึ่งเป็นเมือง หนึ่ง ที่อยู่ในประเทศปาเลสไตน์) 
· ความรุ่งเรื่องมั่งคั่งของทรัพย์สินเงินทอง และการพอเพียงจากการบริจาคทาน (ไม่ต้องมีการบริจาค)
· [image: ]การปรากฏขึ้นของฟิตนะฮฺ (ความยุ่งเหยิงวุ่นวาย) ซึ่งส่วน หนึ่ง จากความวุ่นวายที่เกิดขึ้นในช่วงต้นของยุคอิสลาม ก็คือการสังหารท่านอุษมานบินอัฟฟาน และสงครามอูฐ และสงคราม ซิฟฟีน  
· การปรากฏขึ้นของพวกคอวาริจ  
· และฟิตนะฮฺ วาทกรรม อัลกุรอ่านคือสิ่งถูกสร้าง  
· การปรากฏขึ้นของผู้ที่อ้างตัวเป็นนบี  ดังเช่น มุสัยละมะฮฺ อัลกัซซาบ  หรือ อัลอัสวัด อัลอุนสีย์  
· การสูญเสียความไว้เนื้อเชื่อใจ (อะมานะฮฺ) : หนึ่งในอาการของการเสียมันไปคือการมอบหมายกิจการของผู้คนไปให้ผู้ที่ไม่สามารถจัดการเรื่องเหล่านั้นได้
· การเก็บความรู้และปรากฏความโง่เขลาขึ้น และการเก็บความรู้นั้นจะเกิดขึ้นด้วยกับการเก็บชีวิตของบรรดาผู้รู้ ดังเช่นที่มีรายงานหะดีษในหนังสือศอเฮี๊ยะฮฺ
· การแพร่หลายของซินา (การผิดประเวณี)  ดอกเบี้ยและการดื่มสุรา 
· และการปรากฏอย่างแพร่หลายของเครื่องดนตรี 
· บรรดาบุคคลที่เคยเลี้ยงแพะแกะ พากันแข่งขันการสร้างอาคารบ้านเรือน
· ทาสหญิงให้กำเนิดนายของนาง และความหมายของหะดีษบทนี้  มีคำพูดของบรรดานักวิชาการ หลายทัศนะด้วยกัน แล้วท่านอิบนะหะญัร  ก็ได้เลือกทัศนะที่บอกว่า จะมีการเนรคุณของบรรดาลูกๆ เกิดขึ้นอย่างมากมาย ดังนั้น ลูกจึงปฏิบัติกับแม่ของเขา เหมือนดังเช่นการปฏิบัติของนาย ต่อคนรับใช้ของเขา จากการเหยียดหยามและด่าทอ
· [image: ]การเข่นฆ่าเกิดขึ้นมากมาย แผ่นดินไหวมากมาย
· เกิดธรณีสูบ 
· การเปลี่ยนรูปให้อัปลักษณ์
· และการใส่ร้ายสตรีว่าผิดประเวณี
· การเกิดขึ้นของผู้หญิงโสเภณีเปลือยกายแก้ผ้า
· ความฝันของผู้ศรัทธาเป็นจริง
· การเป็นพยานเท็จมีมากมายและมีการปกปิดการเป็นพยานในความจริง
· ผู้หญิงมีจำนวนมาก
· แผ่นแดนของชาวอาหรับการคืนสู่สภาพการมีทุ่งหญ้าและแม่น้ำ
· แม่น้ำยูเฟรติสเผยภูเขาทองคำออกมา
· สิงโตและสิ่งไม่มีชีวิตกล่าวคำพูดกับมนุษย์
· ชาวโรมันมีจำนวนมากและทำการต่อสู้กับชาวมุสลิม
· การพิชิตกรุงคอนสแตนติโนเปิล

ส่วนสัญญาณใหญ่คือสิ่งที่ท่านนบีได้กล่าวถึงในหะดีษหุซัยฟะฮฺ บิน อุสัยดฺ สิบประการด้วยกัน
· ควันไฟ 
· ดัจญาล  
· ดาบบะฮฺ   
· ดวงอาทิตย์ขึ้นทางทิศตะวันตก 
· อีซา  บุตรมัรยัม ลงมา
· [image: ]การปรากฏของยะอฺญูจและมะอฺญูจ
· ธรณีสูบสามครั้ง ทางทิศตะวันออก  ทางทิศตะวันตก และบนคาบสมุทรอาหรับ
· และไฟที่จะกวาดต้อนผู้คนไปยังทุ่งมะฮฺชัรของพวกเขา

เครื่องหมายต่างๆเหล่านี้ จะมีการปรากฏขึ้นอย่างต่อเนื่อง เมื่อปรากฏอย่างแรกแล้วอย่างต่อไปก็จะตามมา ซึ่งไม่ปรากฏว่ามีตัวบทที่ถูกต้องและชัดเจน ที่กล่าวถึงลำดับการเกิดขึ้นของเครื่องหมายเหล่านี้ แต่ทว่า ได้รับรู้ในการเรียงลำดับการเกิดขึ้นมาของบางเครื่องหมายเหล่านี้ จากตัวบทต่างๆ 

และอัลลอฮฺเท่านั้น ที่ทรงรู้ดียิ่ง

